Adamêl cithakan banon punika, ingkang kangge limrah ing padunungan kula kajêng jati, panjangipun botên mêsthi, namung miturut sasênêngipun ingkang ngangge, ingkang limrah tuwin kathah panjangipun ing nglêbêt 0,33 wiyar 0,25 kandêlipun 0,06 mètêr, panjangipun samantên wau kabage dados tiga, dadosipun mênawi nyithak sapisan angsal banon tiga ingkang agêngipun 0,11 x 0,25 x 0,06 mètêr, ananging wontên ugi cithakan ingkang isi ngantos nêm iji, samantên wau kalêbêt awis ingkang purun ngangge, awit awrat pandudutipun.